
Dodanie softvérových licencií 


 Technická špecifikácia
[bookmark: _Hlk235112998]Predmetom zákazky je  elektronické dodanie softvérových licencií Microsoft v druhoch a predpokladaných množstvách uvedených v tabuľke nižšie. Uchádzač môže ponúknuť nové licencie z oficiálneho distribučného kanála alebo druhotné licencie z voľného trhu, ak pri konkrétnej položke spĺňajú požiadavky uvedené vo výzve na predloženie ponuky.
Súčasťou ceny je súčinnosť pri odovzdaní, evidencii a overení aktivovateľnosti licencií.
Požadované licencie a predpokladané množstvá
	P. č.
	Názov produktu
	Predpokladné množstvo
	Merná jednotka
	Prípustný typ licencie

	1
	Microsoft Windows Server 2025 Datacenter – 16 Core License Pack
	18
	ks licenčného balíka
	nová alebo druhotná

	2
	Microsoft Windows Server 2025 User CAL
	500
	ks
	nová alebo druhotná

	3
	Microsoft SQL Server 2022 Standard – 2 Core License Pack + Software Assurance
	5
	ks licenčného balíka
	nová alebo druhotná

	4
	Microsoft Exchange Server Subscription Edition (SE) 
	2
	ks
	iba nová / platné aktívne oprávnenie

	5
	Microsoft Windows Server 2025 Remote Desktop Services User CAL
	200
	ks
	nová alebo druhotná


Uchádzač v ponuke pri každej položke uvedie presný názov produktu, edíciu, licenčný program, part number/SKU a informáciu, či ide o novú alebo druhotnú licenciu. Ponúkané licencie musia umožniť riadne a dlhodobé používanie v organizácii obstarávateľa.
 Spoločné požiadavky na licencie
[bookmark: _Hlk235131241]Licencie musia byť bez právnych vád, plne uhradené, platne nadobudnuté a použiteľné na území Slovenskej republiky a Európskeho hospodárskeho priestoru.
Licencie nesmú byť skúšobné, časovo obmedzené, NFR, MSDN/Visual Studio Subscription, akademické, vzdelávacie, OEM viazané na konkrétne zariadenie ani inak obmedzené spôsobom, ktorý by bránil ich používaniu  obstarávateľom.
Aktivačné kľúče nesmú byť zablokované, zdieľané s iným používateľom ani opakovane predané. Spôsob aktivácie musí byť vhodný pre organizáciu  obstarávateľa.
Cena musí zahŕňať všetky náklady na dodanie licencií, licenčné portály, prevodné dokumenty, aktivačné kľúče, inštalačné médiá alebo odkazy na ich získanie a súčinnosť pri overení dodania.
Podmienky pre nové licencie
[bookmark: _Hlk235114542]Nové licencie musia pochádzať z oficiálneho licenčného alebo distribučného kanála Microsoft určeného pre komerčné alebo verejné organizácie.
Licencie budú pridelené obstarávateľovi prostredníctvom oficiálneho portálu alebo iného oficiálneho licenčného mechanizmu používaného spoločnosťou Microsoft pre príslušný produkt a licenčný program.
Uchádzač v ponuke predloží neoverenú kópiu dokladu že je držiteľom statusuMicrosoft Licensing Solution Partner/Provider (LSP) alebo Cloud Solution Provider (CSP), ktoré mu umožňuje dodať ponúkané produkty
Pri položke Exchange Server Subscription Edition musí byť dodané platné aktívne licenčné oprávnenie v súlade s aktuálnymi licenčnými pravidlami výrobcu. Druhotná trvalá licencia sa pri tejto položke nepripúšťa.
Podmienky pre druhotné licencie
Druhotné licencie sa pripúšťajú iba pri položkách, pri ktorých je v tabuľke uvedená možnosť „nová alebo druhotná“
Obstarávateľ požaduje, aby dodávka druhotných licencií zahŕňala len tie licencie, ktoré boli prvým nadobúdateľom zakúpené v rámci multilicenčného programu spoločnosti Microsoft (Volume Licence) pre komerčné alebo štátne organizácie.

Dodávateľ, ktorý ponúka druhotné licencie, preukáže čestným vyhlásením v ponuke, že pre ponúkané druhotné licencie boli splnené podmienky, za ktorých sú distribučné práva na softvér pre držiteľa práv vyčerpané, t. j.

a)	licencie boli zakúpené pôvodným kupujúcim so súhlasom nositeľa autorských práv a boli zaplatené;
b)	licencie boli uvedené na trh členského štátu Európskej únie, Európskeho hospodárskeho spoločenstva alebo Švajčiarska;
c)	každý z existujúcich nadobúdateľov licencií zabezpečil odinštalovanie licencie a licencovaného softvéru a zabránil akémukoľvek používaniu (vrátane akéhokoľvek budúceho používania);
d)	licencie sú časovo neobmedzené (sú trvalé);
e)	k licenciám sa neviažu žiadne práva tretích strán.

Obstarávateľ akceptuje, že jedným dokumentom možno preukázať viac ako jednu zo skutočností uvedených v písmenách a) až e).

Úspešný uchádzač, ktorý predložil ponuku na dodávku druhotných licencií, pred uzavretím zmluvy na základe písomnej výzvy  obstarávateľa podľa predloží  obstarávateľovi doklady:

(a)	preukazujúce presnú a úplnú identifikáciu licencie a pre každý jednotlivý druh licencie minimálne
-	presný a úplný názov produktu (produktové číslo, verzia, edícia a typ licencie) a jeho množstvo;
-	identifikáciu zmluvy, prostredníctvom ktorej boli licencie prvýkrát uvedené na trh;
-	dôkaz alebo čestné vyhlásenie, že licencie sú určené na použitie v komerčnej alebo štátnej organizácii;
(b)	preukázanie presnej a úplnej identifikácie histórie licencií, napr.
-	presnú a úplnú špecifikáciu podkladových licencií a identifikáciu zmluvy, prostredníctvom ktorej boli podkladové licencie prvýkrát uvedené na trh;
-	v prípade licencií pôvodne zakúpených spolu s Microsoft Software Assurance presnú a úplnú identifikáciu týchto predchádzajúcich licencií, presnú a úplnú identifikáciu všetkých následných obnovení Microsoft Software Assurance, identifikáciu zmlúv, prostredníctvom ktorých boli pôvodné licencie uvedené na trh a prostredníctvom ktorých boli vykonané obnovenia Microsoft Software Assurance, a identifikáciu konečných verzií licencií;
(c)	identifikáciu prvého nadobúdateľa (názov, sídlo)
(d)	identifikáciu kompletného reťazca všetkých doterajších vlastníkov licencie (v rátane spoločnosti, ktorá licencie vykúpila). Splnenie podmienok bude preukázané:
-	identifikáciou držiteľa (názov, sídlo)
-	identifikáciou kontraktu, v rámci ktorého boli licencie zakúpené prvým nadobúdateľom
-	identifikáciou produktovým číslom (part number) licencií, presným názvom a množstvom
-	prehlásenie, že na licenciách neviaznu žiadne práva tretích strán
-	prehlásenie, že licencie a licencovaný softvér sú odinštalované, nie sú používané a je na strane držiteľa zaistené, že je zamedzené ich použitiu v budúcnosti

Obstarávateľ požaduje, aby druhotné licencie boli dodané do elektronickej platformy, umožňujúcu evidenciu a správu licencií (licenčného portálu). Zadávateľ po uzavretí Rámcovej dohody o poskytovaní služieb poskytne dodávateľovi informácie potrebné k vytvoreniu účtu.

Obstarávateľ požaduje, aby v prípade dodávky druhotných licencií boli na licenčnom portály pod účtom obstarávateľa uvedené minimálne nasledujúce informácie: úplný a presný  názov licencie (vrátane verzie a edície), počet licencií, licenčné (aktivačné) kľúče a inštalačné média, kompletná prevodná dokumentácia (preukazujúca splnenie všetkých podmienok pre dodávku licencií z voľného trhu), nadobúdacie doklady (kúpna zmluva, faktúra atd.)

Základné obchodné podmienky
Dodávateľ zodpovedá za právnu bezvadnosť licencií počas celej doby ich používania. Pri nároku tretej osoby zabezpečí plnú súčinnosť, náhradné licencie a úhradu preukázaných nákladov a škôd.


